पीएम मोदी का मुखौटा डालकर बना रहे देसी घी के लड्डू

ऊना (हिमाचल). लोकसभा चुनाव को लेकर एग्जिट पोल में लगातार भाजपा की बड़ी जीत होने के संकेत हैं। इससे भाजपा नेताओं और कार्यकर्ताओं में तो उत्साह और खुशी की लहर है ही, ऊना में एक मिठाई विक्रेता भी इसे अपनी तरह से खास बनाने में जुट गए हैं। ऊना भाजपा ने उन्हें 10 क्विंटल लड्डू बनाने का ऑर्डर दिया है। ये मिठाई विक्रता अपनी स्वीटशॉप पर यह ऑर्डर तैयार करने में जुट तो गए हैं, पर एक खास अंदाज में।

मिठाई विक्रेता शिवेन कुमार ने बताया कि वह मोदी के काफी बड़े फैन हैं। इसलिए अपने कारीगरों से मोदी के मुखौटे पहनवाकर देसी घी के स्पेशल लड्डू तैयार करवा रहे हैं। बोले- चुनावी नतीजों के बाद राजनीतिक दल अपनी खुशी साझा करने के लिए मिठाई लेते हैं, लेकिन इस बार एग्जिट पोल के अनुसार पीएम मोदी रिपीट करेंगे। इसलिए विशेष लड्डू तैयार किए जा रहे हैं।